
RAPORT DE SPECIALITATE

privind transmiterea, fără plată, a dreptului de proprietate asupra unui imobil din Bulevardul Take Ionescu nr. 83 către Parohia Ortodoxă Romana - Zona Tipografilor Timisoara
Având în vedere Referatul de aprobare nr. SC2020-21920/21.09.2020 a Primarului Municipiului Timișoara și Proiectul de hotărâre privind transmiterea, fără plată, a dreptului de proprietate asupra unui imobil din Bulevardul Take Ionescu nr. 83 către Parohia Ortodoxă Romana - Zona Tipografilor Timisoara. Facem următoarele precizări:

Prin HCLMT nr. 198/23.11.2012 s-a aprobat atribuirea in folosinta gratuita pe o perioada de 49 ani a imobilului nou creat in urma dezlipirii in suprafata de 2810 mp " teren intravilan cu casa - cantina in Bulevardul Take Ionescu nr. 83"  Parohiei Ortodoxe Romane Zona Tipografilor Timisoara in vederea amenajarii unei cantine sociale care sa deserveasca gradinita si centrul social pentru copii care au implinit varsta de 18 ani şi care provin de la Directia de Protectie Sociala (casele de copii).
Imobilul este situat în Bulevardul Take Ionescu nr. 83, teren proprietatea Municipiului Timisoara - domeniul public, şi a fost atribuit în baza solicitării Parohiei Ortodoxe Romane Zona Tipografilor Timisoara  în vederea amenajarii unei cantine sociale care sa deserveasca gardinita si centrul social pentru copii care au implinit varsta de 18 ani care provin de la Directia de Protectie Sociala (casele de copii).
Prin adresa din data de 28.08.2020, înregistrată la Primăria Municipiului Timişoara cu nr. CDE2020-1120/31.08.2020, Parohia Ortodoxă Romana Zona Tipografilor Timisoara, ne aduce la cunoştinţă faptul că, grădiniţa şi centrul social vor fi deservite de cantina  socială, constucţii care se află în stare de finalizare. Totodata, solicită aprobarea realizării unei scoli cu clasele I-VIII pe terenul atribuit conform hotărării de mai sus, respectiv modificarea HCLMT nr. 198/2012 în acest sens.
De asemenea, Consiliul Parohial al Parohiei Ortodoxe Romane-  Zona Tipografilor Timisoara, prin Hotărârea din data de 28.08.2020, a discutat şi aprobat construirea, în cadrul aceluiaşi complex, a unei scoli cu clasele I-VIII pentru copii care vor frecventa gradiniţa parohiei, pe terenul unde va funcţiona gradiniţa parohiei şi cantina socială. Prin realizarea acestei scoli, copii care frecventează gradiniţa vor avea asigurată continuitatea si se vor adapta mai uşor la trecerea de la un ciclu de şcolarizare la altul, într-un spaţiu în care trebuie să se adapteze la învăţământul primar şi gimnazial. Astfel, prin HCLMT nr. 381/08.09.2020 s-a aprobat completarea modificarea HCLMT nr. 198/2012 în sensul solicitat de Parohia Ortodoxă Romană -  Zona Tipografilor Timisoara.
Prin adresa din data de 21.09.2020, Parohia Ortodoxă Romană -  Zona Tipografilor Timisoara, solicită transmiterea dreptului de proprietatea asupra imobilului atribuit în folosinţă gratuită, după cum urmează:
· imobilului cu nr. topo 412245 inscris in CF 412245 Timisoara, in suprafata de 2810 mp din Bulevardul Take Ionescu nr. 83, atribuit în folosinţă gratuită Parohiei Ortodoxe Romane Zona Tipografilor Timisoara prin HCLMT nr. 198/23.11.2012, modificată si completată prin HCLMT nr. 381/08.09.2020;

În conformitate cu art. 41 alin. (1) din HG nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, Patriarhia Română, mitropolia, arhiepiscopia, episcopia, vicariatul, protopopiatul (protoieria), mănăstirea şi parohia sunt persoane juridice de drept privat şi utilitate publică, cu drepturile şi obligaţiile prevăzute de prezentul statut.

Potrivit art. 1 din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.
Imobilele solicitate pentru transmiterea fără plată în proprietatea Parohiei Ortodoxe Romane Zona Tipografilor Timisoara se află în domeniul public al Municipiului Timişoara. Pentru a fi transmis Parohiei Ortodoxe Romane Zona Tipografilor Timisoara, bunul imobil trebuie să se afle în domeniul privat al municipiului. În conformitate cu art. 32 alin. (2) din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, în situaţia în care în momentul atribuirii imobilul se afla în domeniul public, prin hotărâre se va aproba şi trecerea acestuia în domeniul privat al statului sau al unităţii administrative-teritoriale, potrivit legii.
Având în vedere cele mai sus menţionate, propunem:
· aprobarea trecerii din domeniul public al municipiului Timişoara în domeniul privat al municipiului a următoarelor bunuri imobile:

· imobilului cu nr. topo 412245 inscris in CF 412245 Timisoara, in suprafata de 2810 mp din Bulevardul Take Ionescu nr. 83;

· aprobarea transmiterii dreptului de proprietate asupra următoarelor imobile:

· imobilului cu nr. topo 412245 inscris in CF 412245 Timisoara, in suprafata de 2810 mp din Bulevardul Take Ionescu nr. 83, atribuit în folosinţă gratuită Parohiei Ortodoxe Romane Zona Tipografilor Timisoara prin HCLMT nr. 198/23.11.2012, modificată si completată prin HCLMT nr. 381/08.09.2020;

Având în vedere prevederile legale expuse în prezentul raport, apreciem că proiectul de hotărâre privind transmiterea dreptului de proprietate asupra unor imobile din Bulevardul Take Ionescu nr. 83 către Parohia Ortodoxă Romana - Zona Tipografilor Timisoara, îndeplinește condițiile pentru a fi supus dezbaterii și aprobării plenului consiliului local.

